Taani hindamisraamat

Taani hindamisraamat, ladina keeles Liber Census Daniæ (taani keeles tuntud kui Kong Valdemars Jordebog, "Kuningas Valdemari maade raamat") on 13. sajandist pärinev mitmekesise sisuga pärgamentköide, mida on alates 1929 hoitud Taani riigiarhiivis Kopenhaagenis (enne seda Stockholmis, mille järgi nimetatud ka Codex Holmiensis). Hindamisraamatu esialgse käsikirja lasi tõenäoliselt koostada Taani kuningas Valdemar II (1170–1241) oma valitsusaja (1202–1241) teises pooles, hiljem on samasse köitesse lisatud mitmeid teisi kirjutisi.

Raamat on oluline ajalooallikas, milles on esmamainitud paljusid kohti tänapäeva Taanis, Saksamaal, Rootsis ja Eestis.

 Sisu 
Tiina Kala järgi on Taani hindamisraamatu kokkuvõtlik lühikirjeldus: "Köide A 41, tänapäevase täissignatuuriga Rigsarkivet, 205, Indre Forhold, 1290–1300, C 8, Kong Valdemars Jordebog, on väike puukaantega raamat mõõtmetega 16,7 × 12,3 cm, milles on 7 + 153 sekundaarselt numereeritud pärgamentlehte." 

Erinevad uurijad on käekirja järgi raamatus eristanud kuni neli erinevat kirjutajat, kellest mahuliselt domineerib "käekiri A" (väidetavasti frater Johannes Jutae).

Svend Aakjaeri järgi on raamatu sisukord:
Kalender (l. 2–7p)
Nn. peaosa, kus on loetletud kuninga isiklikud valdused ja tema sissetulekud riigimaksudest (l. 8–30)
Kroonivalduste (ei kuulunud kuninga isiklike valduste hulka) nimistu (l. 30–32)
Saarte nimistu, mis sisaldab peamiselt kuninga jahimaade loetelu väikesaartel (l. 32p–34)
"Talveööpeatuste" nimistu, mis sisaldab koormisi kuninga ja tema kaaskonna ülalpidamiseks kahel talveööl (l. 34–34p)
Hallandi nimistu (l. 35–36p)
"Piirinimistu" (l. 37–37p)
Hallandi nimistu lisa (l. 37p–38p)
Sissetulekute nimekiri (l. 39–39p)
Väike Eestimaa nimistu ja Preisi maakondade nimetused (l. 40p)
Suur Eestimaa nimistu (l. 41–53)
Adramaade nimistu (l. 54)
Linnade nimistu (l. 54p)
Nn. vendade nimekiri (l. 55–57)
Kuningas Valdemari annaalid [Taani annaalid] 1074–1219 (l. 58p–64)
Taani kuningate nimekiri (l. 65p–66p)
Kirikuprovintside nimekiri (l. 67–84)
Keisri- ja kuningriikide nimekiri (l. 84p)
Paavstide nimekiri (l. 85–90)
"Vangistatud ja kongi pandud ning seejärel vabastatud kuningapojast" (l. 91–97)
13 ladina värssi (l. 97–98)
"12 kivist, millest on ehitatud vundament ja müürid" (l. 98p)
Katkend benediktiinide ordureeglist (l. 99–104)
"Jätk selgitustele, mille pani kokku isand paavst Innocentius III missasakramendi kohta" (l. 105–126p)
Ribest Palestiinasse viiva teekonna kirjeldus (l. 127)
Taanist Tallinna viiva teekonna kirjeldus (l. 127p–128p)
Sjællandi valduste nimistu, mille Haquinus (Håkan) Palnesun andis üle kuningas Christoffer I-le (l. 129)
Falsteri nimistu (l. 129p–133)
Lollandi nimistu (l. 134–134p)
Fehmarni nimistu (l. 135p–136)
Joonistus keerubist (l. 137p)
"Keerubi tiibade ja sulgede tähenduse selgitus" (l. 138–151)
Katkend proua Margareta testamendist (l. 152p)

 Suur Eestimaa nimistu 
Suur Eestimaa nimistu on 27 pärgamendilehest koosnev Taani hindamisraamatu üks osa. See on koostatud aastatel 1219–1220 munkade poolt, kes Eestimaal ringi liikusid ja rahvast ristisid. Munkade koostatud nimistus on üle 500 kohanime Harju- ja Virumaalt. 421 neist on kasutusel tänapäevani. Ära toodud on ka maavaldussuhted.
pisi|Adramaade jaotus Harju- ja Virumaal 1241. aastal.
Nimistu redigeeris 1241. aastal Tallinna piiskop Thorkill. Omanditiitlite revisjoniks koondati nimistud ühte ja märgiti külanimede juurde, millisesse kihelkonda ja kirikukihelkonda need kuulusid.

Kohanimede kirjaviisis avaldub alamsaksa keele ja mõningal määral skandinaavia keelte mõju.

 Väike Eestimaa nimistu 


Väike Eestimaa nimistu on koostatud aastal 1230 ja sisaldab andmeid Eesti maakondade kohta adramaades, välja arvatud Ugandi ja Sakala maakonnad, mis kuulusid ordu aladesse.
Selline on Väikese Eestimaa nimistu originaaltekst, Friedrich Georg von Bunge 1802–1897 järgi Liv-, est- und kurländisches Urkundenbuchi esimesest köitest:

In Wironia v. kiligundae, in quibus sunt III millia uncorum.In Jerwia III kiligundae, quae habent II. millia uncorum.

Wegele, una kiligunda, in qua habent fratres militiae D.C. uncos et 
episcopus Hermannus C.C.C.C.Møge, una kiligunda, in qua sunt C.C.C.C. unci.

Norumegunde, una kilig., in qua sunt D.C. unci.Alempos, una kilig., in qua sunt C.C.C.C. unci. Hanc habent fratres militiae sibi iniuste vindicatam, sum a nullo dinoscuntur certo titulo habuisse.

In Revaelae III. kiligundae, in quibus sunt M.D.C. unci.In Harriaen III. kiligundae, in quibus sunt M.C.C. unci.

In Osilia IIII. kilig., in quibus sunt tria millia uncorum.In Rotelewich VII. kilig., in quibus sunt M.D.C.C.C.C. unci.

1241 redigeeris munkade koostatud nimekirjad Tallinna piiskop Thorkill.

Taani hindamisraamat on üks suuremahulisemaid 13. sajandist pärit kirjalikke materjale.

1933. aastal avaldas Paul Johansen ühe olulisema Taani hindamisraamatut käsitlevaid uurimusi, Die Estlandliste des Liber Census Daniae. Raamat sisaldab muuhulgas Eestimaa suure ja väikese nimistu faksiimile, Taani hindamisraamatus mainitud Põhja-Eesti Taani valduste külade nimekirja, nende ajaloo ja Taani kuninga Eestimaa vasallide sugupuud.

 Taani hindamisraamatu külad 
Harjumaa
 Anija vald 
Anija – Hangægus

Harku vald
Harku – Hark
Liikva – Liqua – 7 adramaad – omanikud Herbarth ja tema 2 venda, üle antud Clemens Estonusele
Sõrve – Serueueræ – 10 adramaad – omanikud Herbarth ja tema 2 venda, üle antud Clemens Estonusele

Jõelähtme vald
Iru – Hirwae  – 7 adramaadJulius Põldmäe, Jõelähtme kihelkond ja vald, Tallinn 1994, lk 25
Jägala – Jakowoldal  – 17 adramaad
Kallavere – Kallæuarø  – 15 adramaad
Kärsa – Kærsæ – 2 adramaad – omanik Hildælempæ
Maardu – Martækilæ – 12 adramaad
Nehatu – Niggatæ – 12 adramaad
Proosa (talu) – Koski – 4 adramaad
Saha – Saga – 12 adramaad – omanik Hildælempæ, külasse rajati kirik ja surnuaed
Uusiküla (Lagedi mõisa juures) – Usikylæ
Vandjala – Uvanghaelae – 8 adramaad – omanik Conradus noor
Kostivere – Kostaeuerae – 6 adramaad – omanik Conradus noor
Koila – Kogael – 10 adramaad – omanik Conradus noor 
Rebala – Reppel – 8 adramaad  – omanik Conradus (Conradus noore isa)
Parasmäe – Parenbychi – 17 adramaad – omanikeks Conradus ja Tuvi Palnis

 Lääne-Harju vald
Karjaküla – Carias – 5 adramaad – Hermann Osilianus, 4 adramaad ei kuulu talle (on arvatud, et oli külavanem, kellele läänistati tema eluase 1 adramaa)
Keila – Keikæl
Laoküla
Humala – Humebo – 10 adramaad

Kiili vald
Kurevere
Lope
Mõisaaseme
Nabala
Padi
Saire
Sausti
Sookaera
Sõgula
Sõmeru
Vaela

Kose vald
Harmi – Hermæ – 25 adramaad
Karla – Karol – 14 adramaad
Kirimäe – Kiriollae maec (Kirimägi) – 6 adramaad
Kirivalla Kiriawold/Kirriwol – 15 adramaad
Kose – Сosius – 9 adramaad
Kurena – Kurkenoy
Kõue – Køy – 19 adramaad
Mägise – Mæchius
Ravila – Rauelik – 18 adramaad
Tapavolke – Tapawolkae (hilisem Sönorm) – 2 adramaad

Kuusalu vald
Hirvli – Irmari – 8 adramaad
Jägala-Joa – 8 adramaad
Kaberla – Gabriel – 14 adramaad
Kahala – Kaial – 21 adramaad
Kalamäe – Kalameki – 5 adramaad
Kiiu – Kithæ – 30 adramaad
Koila– Kogæl – 10 adramaad
Kolga – in Holki Pøtraeh alio nomine
Kullava – Kullawa – 8 adramaad
Kuusalu – Kusala – 25 adramaad
Rummu – Rung – 5 adramaad
Ruu – Rutæ – 8 adramaad
Saunja – Saunøy – 25 adramaad
Sigula – Sicutol – 22 adramaad
Uuri – Ueri – 14 adramaad
Valkla – Uvalkal – 46 adramaad

Märjamaa vald
Sõtküla või Sõtke – Hetkyl

Raasiku vald
Igavere – Serriuerae – 5 adramaad, neist 3 Hildælempæ ja 2 Henricus de Helde valduses
Järsi – Jarvius – 15 adramaad, neist 10 Dünamünde munkade ja 5 Uillolempi valduses

Rae vald
Kurna
Lagedi
Mõigu
Rae
Vaida – Wartae-Waitae
Väo

Rapla vald
Alu – Alafæ
Rapla – Rapala – 8 adramaad
Lõiuse – Leus – 13 adramaad – omanik Asae
Kaiu – Kaiu – 11 adramaad – omanik Basilius
Karitsa – Kariscœ – 5 adramaad – omanik Hilddevarth
Kasvandu – Kasawand – 8 adramaad – omanik Hilddevarth
Kuimetsa – Quiuames –  10 adramaad – omanik Basilius
Salutaguse – Salandaus – 8 adramaad – omanik Hilddevarth

Saku vald
Jälgimäe – Jalkemætæ – 11 adramaad
Kajamaa
Kirdalu
Tõdva – Tedau – 15 adramaad

Saue vald
Aasa  – Asaebaek – 20 adramaad (Jõgisoo või endise Voore mõisa alal)
Aila – Aitol – 8 adramaad
Hüüru – Hiurenkylae – 10 adramaad 
Jõgisoo (Saue) – Ekius – 12 adramaad
Kiia – Kienkylae – 12 adramaad – omanikud Herbarth ja tema 2 venda, üle antud Clemens Estonusele
Lehmja – Lemethos – 20 adramaad (Lemmiala, Lehmeta; tänapäeval Alliku)
Leveti – Leuetae – 4 adramaad (asukoht teadmata, oletatavalt Tuulas või Jõgisool)
Soodetaga – Sochentakaes – 3 adramaad (asukoht teadmata, oletatavalt Salu)
Tuula – Tulalae – 12 adramaad
Vatsla – Wasal – 5 adramaad – omanikud Herbarth ja tema 2 venda, üle antud Clemens Estonusele
Valingu – Walaelinkae – 10 adramaad 
Vanamõisa – Kircontaen – 6 adramaad (Kirkota, Kerguta)
Ääsmäe – Asmiekae

Tallinn
Pääsküla – Peskulae – 20 adramaad

Viimsi vald
Viimsi

Virumaa
Muinaskihelkonnad
Virumaal kokku: 2923 adramaad

Alutaguse (Alentagh) – 316 adramaad
Askälä (Askælæ) – 221 adramaad
Lemmu (Lemme) – (selle lõunaosa kandis nime Pudiviru) – 564 adramaad 
Mahu (Maum) – 560 adramaad 
Rebala (Repel) – Osa läks jagunemisel Revalale – 1262 adramaad

Haljala vald
Aaspere – Katkantagus – 6 adramaad
Aasu – 6 adramaad
Auküla – 25 adramaad
Essu – Gesse – 6 adramaad
Haljala – 14 adramaad, omanik Herman Spring
Idavere – Honolius – 12 adramaad
Kavastu – koos Kavastu maadel asunud küladega Unæs ja Mellæs 27 adramaad
Kisuvere – 8 adramaad
Kõldu – 24 adramaad
Kärmu – 6 adramaad
Liiguste – 12 adramaad
Maheda – 18 adramaad
Ohuküla – Høckæ – 28 adramaad
Pehka – 31 adramaad
Põdruse – 26 adramaad
Tatruse – 32 adramaad
Tõikvere – 9 adramaad
Vanamõisa – Katenshape – 4 adramaad
Varangu – Uvarangalae – 32 adramaad
Võle – 12 adramaad
Annikvere – 26 adramaad
Karula – Carola – koos Vihulaga kokku 24 adramaad
Metsiku – 26 adramaad
Rannaküla
Salatse – 14 adramaad
Vihula – Viola – koos Karulaga kokku 24 adramaad

  Alutaguse vald 
Kaidma – 22 adramaad
Kurtna – Kirtnaos – 7 adramaad
Vasavere – 8 adramaad
Atsalama – 9 adramaad
Kalina – 10 adramaad
Kiikla – Kikalæ – 5 adramaad
Mäetaguse – 11 adramaad
Pagari – 5 adramaad
Ratva – 6 adramaad
Võrnu

 Jõhvi vald 
Edise – 5 adramaad
Jõhvi – Gewi hiljem Jewe – 20 adramaad
Kahula – 18 adramaad
Puru – 25 adramaad
Sompa – Aue – 15 adramaad
Tammiku – Damicas – 9 adramaad

 Kadrina vald 
Ama – 12 adramaad
Kadrina – vana nimi Argoma Artimae hiljem Arcamas
Kõrveküla – Corpius – 20 adramaad
Loobu – Lopæ – 4 või 8 adramaad
Soomukse – Somæcos – 8 adramaad
Udriku – Vtric
Vohnja – 20 adramaad
Võipere – 30 adramaad

 Lüganuse vald 
Aa – Hazæ – 13 adramaad, omanik preester Eilardus
Lüganuse – Lyggenus – 45 adramaad
Moldova – Muldilippe
Purtse – Purdus – 32 adramaad
Varja – 24 adramaad
Erra – 28 adramaad
Koljala – 3 adramaad
Aidu – Aytis
Maidla – Maidalæ, Maydala – 10 adramaad
Savala – Saula – 13 adramaad

Rakvere vald
Arkna – 27 adramaad
Kloodi – 30 adramaad
Lepna – 30 adramaad
Levala – 6 adramaad
Mädapea – 5 adramaad
Paatna – 18 adramaad
Tõrma – 70 adramaad, omanik Thideric de Kivel
Veltsi – 20 adramaad
Aluvere – 14 adramaad
Katela – 18 adramaad
Sõmeru – Somerueræ – 10 adramaad
Ubja – 23 või 25 adramaad

 Toila vald 
Pühajõe – Pühhajöggi – 6 adramaad
Järve – Jeruius
Kohtla – Odre – 18 adramaad
Kukruse – Kuckaruse – 7 adramaad
Ontika – Undegas – 5 adramaad
Saka – 20 adramaad
Tõrvaküla – Toruascula – 3 adramaad
Valaste – Uvalat – 2 adramaad

 Narva-Jõesuu linna ala 
Narva – Narvia – 8 adramaad
Sirgala – Cirpæ, Cirkæ – 1 adramaa                                    
Udria, Utria, Udrias – Ydrigas – 3 adramaad

 Vinni  vald 
Rasivere – 7 adramaad
Rõhu – Routhae
Tammiku – Tamicas
Tudu – Tydy
Vana-Vinni – Vitni
Paasvere – 23 adramaad

 Viru–Nigula vald 
Kaliküla – 10 adramaad
Kunda – Gundas
Mahu – Maum, hiljem Maholm
Pada – Padagas
Selja – 45 adramaad
Varudi – Waradas – 45 adramaad
Viru-Nigula – Akedolæ
Koogu – Paimela – 12 adramaad
Rannu – 12 adramaad

Väike-Maarja vald
Avispea – Auespæ
Liigvalla

 Viited 

 Kirjandus 
Carl Julius Albert Paucker: Der Güterbesitz in Ehstland zur Zeit der Dänen-Herrschaft : nach Jakob Langebek's, Peter Friedrich Suhm's und Georg Magnus Knüpffer's topographischen Bemerkungen zum Liber Census Daniae mit einigen Zusätzen. Reval: 1853, Digitaalselt
Georg von Brevern. Der Liber census Daniae und die Anfänge der Geschichte Harrien und Wirland's. (1219–1244). Dorpat, 1858. Digitaalselt
Carl Schirren: Beitrag zum Verständniss des Liber Census Daniae : Analyse und Kritik der Schrift Georgs von Brevern : der Liber Census Daniae und die Anfänge der Geschichte Harriens und Wirlands (1219–1244) St. Petersburg: Eggers, 1859 Andmed ESTERis 
Matthias Johann Eisen. Daani hindamise raamat. Liber census Daniae. Tallinn, Varrak, 1920. 
Paul Johansen. Die Estlandliste des Liber Census Daniae (LCD). Kopenhagen-Reval, 1933.
Edgar V. Saks. Commentaries on the Liber Census Daniae: Studies in Mediaeval European History. Montréal-Ann Arbor 1974.
Tiina Kala. Käsikiri ja uurijad. "Liber Census Daniae" ja/või "Codes [!] ex-Holmiensis"? Tuna, 2005, nr 1, lk 22–31.
Tõnu Raid. Harjumaa ristimine 1219-1220. Tallinn, 2016

 Välislingid 
Taani hindamisraamatu originaali digiteeritud tekst 
Väikese Eestimaa nimistu algus
Taani hindamisraamatu originaali digiteeritud tekst Rahvusarhiiv
 Liber Census Daniæ. Kong Valdemar den Andens Jordebog (1873. aasta publikatsioon)

Kategooria:Eesti keskaeg‎
Kategooria:13. sajand Eestis
Kategooria:Eestimaa hertsogkond
Kategooria:Teosed Eesti keskajast